Descartes-prisen

Descartes-prisen var en forskningspris som ble utdelt av Den europeiske union fra 2000 til 2007.

Prisen ble opprettet av Europakommisjonen i 2000 og ble oppkalt etter den franske filosofen og matematikeren René Descartes. Forskningsprisen ble tildelt for framragende forskning på tvers av grensene i Europa. Prisen kunne tildeles forskningsgrupper som i samarbeid hadde frambrakt framragende forskningsmessige eller teknologiske resultater innen alle vitenskapelige felt. Descartes-prisen hadde en pengebelønning på 1 425 000 euro.

Fra 2004 til 2006 var Descartes-prisen inndelt i to klasser, én for forskning og én for forskningsformidling. Descartes-prisen for forskningsformidling hadde som mål å stimulere interessen for forskningsformidling, også som yrkesveg, samtidig som den skulle bidra til å heve kvaliteten på forskningsformidling rettet mot allmennheten. For å unngå forveksling med Descartes-prisen for forskning, ble navnet fra 2007 endret til Forskningsformidlingsprisen.

Norske mottakere
Descartes-prisen er tildelt flere nordmenn. I 2005 ble prisen tildelt Bjørn Henrichsen og Ola M. Johannessen.

Referanser

Eksterne lenker
 European Science Awards, Europakommisjonen.

Forskningspriser
Forskning i Den europeiske union
Utmerkelser fra Den europeiske union
Utmerkelser etablert i 2000